OzLabs/hebrew-wiki-articles huggingface dataset:
עידו אפרתי

עידו אפרתי (נולד ב-15 בינואר 1975) הוא עיתונאי ישראלי, המשמש כתב הבריאות והמדע של הארץ.

==קריירה מקצועית==
משנת 2004 עובד ככתב. תחילה סיקר תחומי כלכלה: באתר ynet, במוסף "מעריב עסקים" וככתב מגזין במוסף "Marker week" של TheMarker.

נכון ל-2019 משמש כתב הבריאות והמדע של הארץ.

בוגר תואר ראשון ושני בפילוסופיה מאוניברסיטת תל אביב.

==חיים אישיים==
אפרתי נשוי ואב לשלוש.

==קישורים חיצוניים==

* 
* 
* יהודית יחזקאלי [http://journalism.co.il/7631 השקיפות יפה לבריאות], באתר אגודת העיתונאים בתל אביב, 16 בדצמבר 2017

קטגוריה:בוגרי אוניברסיטת תל אביב
קטגוריה:סגל מעריב
קטגוריה:סגל ynet
קטגוריה:סגל TheMarker
קטגוריה:כתבים כלכליים ישראלים
קטגוריה:סגל הארץ
קטגוריה:כתבי בריאות ישראלים
קטגוריה:ישראלים שנולדו ב-1975
לרינץ מסארוש (נזיר)

לרינץ מסארוש נאג'בוטו (בהונגרית: Nagybotú Mészáros Lőrinc; 5 בספטמבר 1466 – 1514) היה נזיר פרנציסקני הונגרי, אחד מסגניו של ג'רג' דוז'ה בהנהגת מרד האיכרים בראשות ג'רג' דוז'ה בטרנסילבניה והונגריה.

==ביוגרפיה==
לרינץ מסארוש נולד בשנת 1466 במגיאסו בצפון הונגריה (כיום - במחוז בורשוד-אבאוי-זמפלן). היה בנו של הקצב גרגיי מסארוש (מובן שם המשפחה "מסארוש" הוא "קצב").

המסורת מספרת שלמד אצל קרוב משפחה, טמאש קצ'קש ביישוב אסלו באותו אזור. הצטרף למסדר הפרנציסקני.

בשנת 1514 הצטרף מסארוש למרד בראשות ג'רג' דוז'ה שבו נודע כ"כומר לרינץ מסארוש מצלגד" יחד עם ברבאש והדספוט הסרבי סטפאן סיליאנוביץ' עמד בראש כוחות המורדים שפעלו בצפון ובדרום הממלכה ההונגרית עם משימה לקומם למאבק את עניי האזור. השתתף במצור על טמשוואר (טימישוארה).

הגדודים ניסו להמשיך במאבק בפיקודו ונחלו כמה הצלחות בחבל ביהור אבל ביולי 1514 הצליח הארכיבישוף מקלוצ'ה פאל טומורי להפריד בין כחות המורדים השונים באמצעות הבטחות כוזבות ושכנע את חלק מהם לשוב לבתיהם. בעת המצור על מבצר ביהור (ביהריה) בסוף יולי, הובס מסארוש על ידי פאל טומורי ונפל בשבי. 3000 איכרים מורדים נהרגו. מסארוש הובא לבירת טרנסילבניה, קולוז'וואר ונענש בעינויים והוצאה להורג פומבית בכיכר העיר על ידי העלאה על שיפוד ואחר כך העלאה באש.

==הנצחה==
* בית ספר היסודי האזורי ביישוב מגיאסו בהונגריה נושא את שמו.
* קיבלו את שמו רחוב ברובע התשעה עשר של בודפשט וכיכר ברובע השמיני (כיכר הכומר לרינץ -Lőrinc pap tér) ורחוב בעיר גיור.
* בית ספר יסודי רומי-קתולי ביישוב צגלד נקרא על שמו עד ספטמבר 2009 כששמו הוסב ל"הצלב הקדוש".

==לקריאה נוספת==
*, C.Căzănișteanu, V.Zodian, A. Pandea - art.Gh.Doja - Comandanți militari - Dicționar, Editura științifică și enciclopedică București 1983

==קישורים חיצוניים==

* [https://web.archive.org/web/20190122220417/http://megyaszoiskola.hu/iskolankrol-megyaszo-iskola/nevadonk-meszaros-lorinc ביוגרפיה באתר בית הספר היסודי במגיאסו, הונגריה]

קטגוריה:מלחמת האיכרים בראשות ג'רג' דוז'ה
קטגוריה:פרנציסקנים
קטגוריה:כמרים הונגרים
קטגוריה:מורדים
קטגוריה:אישים שהוצאו להורג בהונגריה
קטגוריה:ילידי 1466
קטגוריה:נפטרים ב-1514
Dutch Charts

מצעדי הולנד, GfK Dutch Charts ומגה צ'ארטס היא חברת מצעדים האחראית על דירוג רחב של שירים, משחקים, אלבומים וכדומה בהולנד. שני המצעדים הידועים ביותר הם מצעד 100 האלבומים ההולנדיים ומצעד 100 השירים ההולנדיים.

== מצעדי המגה צ'ארטס ==

; סינגלים ורצועות
*מצעד 100 הסינגלים ההולנדיים<ref></ref>
* סינגל טיפ<ref></ref>

; אלבומים
*מצעד 100 האלבומים ההולנדיים<ref></ref>
* מצעד 30 האוספים<ref></ref>
* מצעד 100 אלבומי הקומבי<ref></ref>
* קטלוג טופ 50

; תקליטורי DVD ואחרים
* מצעד 30 שירי הדאנס<ref></ref>
* מצעד 50 השירים המובילים<ref></ref>
* מצעד 30 ה-DVD מיוזיק<ref></ref>
* מצעד ה-DVD פילם
* מצעד 10 המשחקים

== קישורים חיצוניים ==

* 

== הערות שוליים ==

קטגוריה:מצעדי מוזיקה הולנדיים
רועי שילוח

רועי שילוח (נולד ב-23 בדצמבר 1970) הוא כנר ישראלי. 

==קריירה== 

שילוח למד אצל פרופסור חיים טאוב ובגיל 12 הופיע לראשונה עם התזמורת הפילהרמונית הישראלית. בשנים הבאות הופיע עם הפילהרמונית הישראלית תחת שרביטו של זובין מהטה, בקונצרטים בישראל, בקנדה ובאירופה. כמו כן ניגן עם תזמורת רדיו ברלין, התזמורת הסימפונית של לונדון, תזמורת הרדיו של פרנקפורט ועוד. במהלך הקריירה שלו הופיע באולמות חשובים ברחבי העולם, בהם אייברי-פישר הול בניו יורק, ויגמור הול בלונדון, קונצרטחבאו באמסטרדם, גוונדהאוס בלייפציג והיכל התרבות בתל אביב.

רועי שילוח מופיע ברסיטלים ברחבי אירופה, קנדה, ארצות הברית, דרום אמריקה והמזרח הרחוק ואף מנחה שם כיתות אמן. בתחום המוזיקה הקאמרית, רועי מנגן בשלישיית ירושלים, המוכרת כיום כאחד ההרכבים המובילים בתחום זה.

רועי שילוח מלמד באקדמיה למוזיקה ירושלים.

רועי שילוח ניגן בכינור גואדניני, בהשאלת קרן התרבות אמריקה-ישראל וכיום הוא מנגן בכינור מנדוצה בהשאלת קרן רייטמן טוברט, ארגנטינה.

== פרסים ואותות הוקרה ==
* 1991 - פרס קלרמונט
* 1992 - פרס קלרמונט
* 1992 - תחרות פרנסואה שפירא

== קישורים חיצוניים ==
*[https://www.jamd.ac.il/content/ האקדמיה למוזיקה ולמחול ירושלים]

==הערות שוליים==

קטגוריה:כנרים ישראלים
קטגוריה:מורים למוזיקה בישראל
קטגוריה:סגל האקדמיה למוסיקה ולמחול בירושלים
קטגוריה:ישראלים שנולדו ב-1970
מגלוטרגוס

מגלוטרגוס (שם מדעי: Megalotragus) הוא סוג נכחד בן שלושה מינים של אנטילופה מתת-משפחת הבובאלים, שחיו בין הפליוקן לתחילת ההולוקן שלפני 5-0.055 מיליון שנה באפריקה. היא הוגדרה לראשונה ב-1932 בידי החוקר ההולנדי אגברט קורנליס ניקולאס ואן הופן .

אנטילופה זו הייתה קרובתם של הבובאל, הדאמאליסק והגנו המודרניים, אך הייתה גדולה מהם, הגדולה מכל הבובאלים, והגיעה לאורך 2.8 מטר, לגובה 1.4 מטר בכפתיים, ומשקלה הגיע ל-180–300 קילוגרם. ככל הנראה היא הייתה קרובה למיני הבובאל, והייתה בעלת מבנה קרניים הבולטות הפונות מעלה, ובעלות מבנה של נבל, המצוי אצל הבובאלים.

ייתכן שבהמה זו רעתה בסוואנות של הפליוקן והפליסטוקן בעדרים כמו הגנואים. היא חיה עד לתחילת ההולוקן, בתאריך משוער של 7,500 עד 5,500 שנים לפני הספירה. לא ברור ממה נכחדה, ייתכן שמציד אנושי או משינויי אקלימים.

==קישורים חיצוניים==

קטגוריה:בעלי חיים שתוארו ב-1932
קטגוריה:טקסונים שתוארו בידי אגברט קורנליס ניקולאס ואן הופן
קטגוריה:בובאלים
קטגוריה:פריים פרהיסטוריים
קטגוריה:מגה-פאונה של הנאוגן באפריקה
קטגוריה:מגה-פאונה של הפליסטוקן באפריקה
קטגוריה:מכפילי פרסה שחיו בפליוקן
קטגוריה:מכפילי פרסה שחיו בפליסטוקן
קטגוריה:מאובני טקסונים שתוארו ב-1932
רוסינגוריקס

רוסינגוריקס (שם מדעי: Rusingoryx) הוא סוג נכחד של אנטילופה מתת-משפחת הבובאלים, שחיה במישורי אפריקה במהלך הפליסטוקן בין 750,000 עד 700,000 שנים לפני זמננו. הסוג הוגדר לראשונה ב-1984 והוא כלל מין בודד - Rusingoryx atopocranion.

הרוסינגוריקס היה כנראה דומה לגנואים המודרניים, אך בעל כיפת אף גדולה בהרבה ומוגבהת. צורת מבנה זה הזכירה מעט את מבנה החוטם של ההדרוזאוריים ששימשה להרשמת נקבות ולהרתעת יריבים, ואולי גם להשמעת קולות. הקרניים שלו היו נמוכות יחסית ומוקמו מצידי הראש, דומים לקרני גנו מודרני. גובהו הגיע למטר וחצי בצוואר ומשקלו ל-130 עד 250 קילוגרם.

הממצאים הראשונים של האנטילופה התגלו במשקעים על האי רוסינגה שבאגם ויקטוריה בקניה. שם הסוג קרוי על האי רוסינגה עם הסיומת: "oryx" - ראם. ממצאי העצמות נשברו בצורה הנראית כתוצאה מציד של שבטים אנושיים ציידים.

בשנת 2016 התגלו ממצאים של 26 פרטים מסוג זה, שהשתמרו בצורה טובה יותר.

==קישורים חיצוניים==

* [https://www.nationalgeographic.com/news/2016/02/160204-ancient-wildebeest-fossil-ice-age-dinosaur/ Ice Age Beast Honked Like a Dinosaur] בערוץ נשיונל ג'יאוגרפיק 

==הערות שוליים==

קטגוריה:בובאלים
קטגוריה:פריים פרהיסטוריים
קטגוריה:מגה-פאונה של הפליסטוקן באפריקה
קטגוריה:מכפילי פרסה שחיו בפליסטוקן
קטגוריה:מאובני טקסונים שתוארו ב-1984
Un banc, un arbre, une rue

"Un banc, un arbre, une rue" (בעברית: "ספסל, עץ, רחוב") היה השיר הזוכה בתחרות האירוויזיון של שנת 1971 בביצוע הזמרת הצרפתייה סברין, שייצגה את מונקו.

השיר הוא בלדה צרפתית קלאסית. המילים מתמקדות באובדן התמימות של הילדות, והאנשים שהולכים בעקבות חלומותיהם. שורות הפזמון אומרות: "לכולנו יש ספסל, עץ, רחוב / שם טיפחנו את חלומותינו / ילדות קצרה מדי".

ארבעה בחורים צעירים סיפקו קולות רקע לזמרת. בשבוע ההצגה של השירים, סברין שרה את השיר בכיכר ריקה במונטה קרלו, תחילה הולכת אל ספסל, אחר כך יושבת עליו, ולבסוף הולכת ומתרחקת מהמצלמה.

השיר קיבל 10 נקודות (המקסימום באותה עת) משש מדינות. הוא מחזיק בשיא של קבלת 10 נקודות ממספר מדינות הגדול ביותר באותה תקופה.

"Un banc, un arbre, une rue" בוצע שלישי בסדר השירים, אחרי "Marija L-Maltija" של מלטה בביצוע ג'ו גרץ', ולפני "Les Illusion De Nos Vingt Ans" של פטר, סו ומארק שייצגו של שווייץ. בסיום ההצבעה קיבל השיר 128 נקודות ודורג במקום הראשון מתוך 18.

סברין הקליטה את השיר בארבע שפות: צרפתית, אנגלית ("Chance in Time"), גרמנית ("Mach' die Augen zu (und wünsch dir einen Traum)"), ואיטלקית ("Il posto"). אף על פי שהייתה גרסה באנגלית, הביצוע הצרפתי הגיע לעשרת הגדולים במצעד הפזמונים בממלכה המאוחדת.

שנה לאחר מכן, ב-1972, זכתה בתחרות ויקי לאנדרוס שייצגה את לוקסמבורג עם השיר "Après toi".

את מונקו ייצגו באירוויזיון של שנת 1972 פיטר מקליין & אן-מארי גודאר עם השיר "Comme on s'aime".

== מיקומי שיא ==
{| class="wikitable sortable"
!מצעד (1971)
!מיקום שיא
|-
|בלגיה/פלנדריה (Ultratop)
| style="text-align:center;" |3
|-
|בלגיה/ולוניה (Ultratop)
| style="text-align:center;" |1
|-
|הולנד (Dutch Top 30)
| style="text-align:center;" |13
|-
|צרפת (SNEP)<ref></ref>
| style="text-align:center;" |4
|-
|גרמניה (Media Control)
| style="text-align:center;" |23
|-
|אירלנד (IRMA)
| style="text-align:center;" |3
|-
|נורווגיה (VG-lista
| style="text-align:center;" |2
|-
|שווייץ (Swiss Hitparade)
| style="text-align:center;" |5
|-
|הממלכה המאוחדת (מצעד הסינגלים הבריטי)<br />
| style="text-align:center;" |9
|}

== קישורים חיצוניים ==

* [http://www.eurovision.tv/page/history/by-year/contest?event=287 האתר של תחרות האירוויזיון 1971]
* [http://www.diggiloo.net/?1971mc Detailed info and lyrics, The Diggiloo Thrush, "Un banc, un arbre, une rue".]

== הערות שוליים ==

קטגוריה:שירי 1971
קטגוריה:שירים שזכו באירוויזיון
קטגוריה:שירי אירוויזיון 1971
קטגוריה:שירי מונקו באירוויזיון
מיקלה אנדראולו

מיקלה אנדראולו (באיטלקית: Miguel Angel Andreolo Frodella; 6 בספטמבר 1912 – 14 במאי 1981) היה כדורגלן אורוגוואי-איטלקי, ששיחק בעמדת הקשר אחורי. זכה עם נבחרת איטליה במונדיאל 1938.

==ביוגרפיה==
אנדראולו נולד ב-6 בספטמבר 1912, בדולורס שבאורוגוואי למשפחה בת 6 ילדים ממוצא איטלקי.

הוא שיחק במועדון האורוגוואי נסיונל, לפני שעבר לשחק באיטליה בקבוצה בולוניה שמהליגה האיטלקית הראשונה. אנדראולו זכה עימה בליגה ארבע פעמים עד שעזב אותה בשנת 1943. לאחר מכן שיחק עבור הקבוצות האיטלקיות לאציו, נאפולי, קטניה ופורלי.

בעקבות הצלחתו בבולוניה זומן אנדראולו לשחק בנבחרת איטליה על ידי מאמנה באותו הזמן, ויטוריו פוצו, והוא ערך את הופעתו הראשונה ב-17 במאי 1936 נגד אוסטריה. תוך זמן קצר הפך לחלק חשוב בנבחרת. הוא זכה עימה במונדיאל 1938 שנערך בצרפת, ונבחר להיות בנבחרת המצטיינת של הטורניר. את משחקו האחרון ערך אנדראולו ב-19 באפריל 1942, כשבסך ערך 26 הופעות בהן כבש שער אחד. לפני ששיחק בנבחרת האיטלקית היה אנדראולו חלק מנבחרת אורוגוואי וגם זכה עימה בקופה אמריקה 1935, אף על פי שלא רשם הופעה במדיה.

אנדראולו נפטר ב-14 במאי 1981, בפוטנצה שבאיטליה, בגיל 68.

בולוניה בעונת האליפות 1935/36]]

==תארים==
;בולוניה
* אליפות איטליה (4): 1935/36, 1936/37, 1938/39, 1940/41
;נבחרת אורוגוואי
* קופה אמריקה: 1935
;נבחרת איטליה
* מונדיאל: 1938
;אישיים
* הנבחרת המצטיינת של המונדיאל: 1938

==קישורים חיצוניים==

קטגוריה:קשרי כדורגל איטלקים
קטגוריה:קשרי כדורגל אורוגוואים
קטגוריה:כדורגלנים אורוגוואים
קטגוריה:כדורגלני נסיונל
קטגוריה:כדורגלני בולוניה
קטגוריה:כדורגלני לאציו
קטגוריה:כדורגלני נאפולי
קטגוריה:כדורגלני קטניה
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:כדורגלני מונדיאל 1938
קטגוריה:איטלקים שנולדו ב-1912
קטגוריה:הונגרים שנפטרו ב-1981
קטגוריה:איטלקים שנפטרו ב-1981
קטגוריה:אורוגוואים שנולדו ב-1912
רכס מאסון הדרומי

רכס מאסון הדרומי (באנגלית: South Masson Range) הוא רכס ההרים הדרומי מבין שלושת חלקי רכס מאסון, בהרי פראמנס, באדמת מק. רוברטסון שבאנטארקטיקה.

שיא גובהו של הרכס 1,070 מטרים מעל פני הים.

אורכו של הרכס 3.7 קילומטרים (בכיוון צפון-מזרח - דרום-מערב).

== היסטוריה ==
=== גילוי ומיפוי הרכס ===

הרכס התגלה על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בין השנים 1929–1931 בפיקודו של דאגלס מוסון. הרכס מופה על ידי קרטוגרפים נורווגיים בהתבסס על תצלומי אוויר שצולמו על ידי משלחת לארס כריסטנסן בין השנים 1936–1937.

=== מקור השם ===

הקרטוגרפים הנורווגים קראו לרכס בשם סורקאמן (Sorkammen ; בנורווגית - הרכס הדרומי).

שמו הרשמי (הנוכחי) של הרכס ניתן לו בשנת 1960 על ידי ועדת השמות האנטארקטיים של אוסטרליה -תוך שהיא מציינת את חלקו של הרכס כחלק מרכס מאסון.

רכס מאסון כולו נקרא על שמו של פרופסור סר דייוויד אורמה מאסון (David Orme Masson), חבר הוועדה המייעצת של משלחת החקר, וכן חבר הוועדה המייעצת של משלחת אוסטרלאסיה לאנטארקטיקה אשר חקרה את אנטארקטיקה בין השנים 1911–1914, אף היא בפיקודו של מוסון.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:14283 רכס מאסון הדרומי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=131928 רכס מאסון הדרומי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13729&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס מאסון הדרומי] באתר הגאזט האנטארקטי המשווה SCAR של ממשלת אוסטרליה
* [https://www.meteoblue.com/en/weather/forecast/multimodel/south-masson-range_antarctica_6621974?fcstlength=168 תחזית מזג אוויר עדכנית, ארוכת טווח, עבור רכס מאסון הדרומי]
* [http://distancebetween.info/south_masson_range מרחקים מרכס מאסון הדרומי לאתרים אחרים בקרבתו]

== הערות שוליים ==

מאסון הדרומי
צמיתה (סדרת טלוויזיה)

צמיתה (באוקראינית: Кріпосна; ברוסית: Крепостная; הופץ במדינות המערב בשם "אהבה בשלשלאות", Love in Chains) היא סדרת טלוויזיה אוקראינית מסוג דרמה היסטורית המשודרת ברשת רוסיה-1 מבית VGTRK בינואר 2020. קודם לכן שודרה ברשת STB האוקראינית.

למעט רוסיה ואוקראינה, הסדרה שודרה גם בפולין ובקזחסטן ונמכרה להפצה בליטא, מונטנגרו, סרביה, בוסניה והרצגובינה, מקדוניה הצפונית, קרואטיה והיא זמינה לצפייה בשרת Amazon Prime Video בארצות הברית ובקנדה.

== עלילה ==
בשנות ה-50 של המאה ה-19, יקתרינה ורביצקאיה, רגילה לחיי אצילות מאז ילדותה. כל המחוז רואה בה גברת צעירה ותלמידה אהובה של אנה לבובנה, אשתו של בעל האדמות העשיר ביותר בניז'ין, פיוטר צ'רווינסקי. כחברה של משפחת האצולה, היא מנגנת בפסנתר, קוראת רומנים צרפתיים בערבים, היא חכמה, יפה ומשכילה. אבל מעטים יודעים שהיא רק רכושם של בני צ'רווינסקי - היא נערת חצר צמיתית. היא יכולה להימכר לכל המרבה במחיר ומי שיפגע בה לא ייענש.

ניתן גם לשחררה אך זה תלוי בהחלטת הבעלים שלה ושום ידע ונימוסים אלגנטיים לא יקלו על גורלה של יתומה שנולדה בשבי. עמדתה ודעותיה המיוחדים של יקתרינה היא גם פריבילגיה וגם חוסר המזל שלה. היא נעולה בין שני עולמות - עולם הצמיתים ועולם האצילים ובאף אחת מהם אין לה מקום. מצד אחד חיים חסרי דאגות בחסות הסנדקית הפטרונית מסתיימים עבורה עם בואו של גרגורי, בנו של צ'רווינסקי, גיבור מלחמת קרים. הגבר הנאה בעל הרצון העצמי דורש אינטימיות והוא מוכן להשיג את מטרתו בכל מחיר, אפילו בכוח. אבל לבה של הילדה כבר נתון לאחר. היא מאוהבת בבעל המקרקעין, הקצין אלכסיי קוסאץ' והם מתאהבים זה בזה ממבט ראשון. אך האם הצעיר הנלהב ישמור על רגשותיו כשיגלה את סוד מוצאה? אילו סודות אחרים מסתירה משפחת צ'רווינסקי? ומה מצפה לילדה השברירית שמחליטה להיאבק למען האושר והכבוד העצמי?

== שחקנים ודמויות ==
* יקטרינה קובאלצ'וק — יקתרינה ורביצקאיה
* יוליה אאוג — אנה לבובנה
* סטניסלב בוקלן — פיוטר צ'רווינסקי
* מיכאיל גברילוב — גרגורי צ'רווינסקי
* אלכסיי ירובנקו — אלכסיי קוסאץ', קצין צבא האימפריה הרוסית

== קישורים חיצוניים ==
* 

* [https://russia.tv/brand/show/brand_id/64649/ "צמיתה"] באתר רוסיה-1
* [https://film.ua/ru/production/filmsandseries/projects/338 "צמיתה"] באתר Film.UA Group

== הערות שוליים ==

קטגוריה:VGTRK: תוכניות וסדרות
קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:תוכניות טלוויזיה שמתרחשות ברוסיה
קטגוריה:האימפריה הרוסית בתרבות
קטגוריה:סדרות טלוויזיה אוקראיניות
קטגוריה:סדרות דרמה תקופתית רוסיות
במבירפטור

במבירפטור (שם מדעי: Bambiraptor; מילולית: "שודד במבי") הוא סוג של דינוזאור נכחד ממשפחת הדרומאוזאוריים שחי לפני 72 מיליון שנים מזמננו. הדינוזאור תואר בשנת 2000 בידי משלחת של אוניברסיטת קנזס, אוניברסיטת ייל ואוניברסיטת ניו אורלינס והוא התגלה לראשונה בתוך הפארק הלאומי גליישר שבמונטנה ב-1993 בידי צייד מאובנים צעיר, אשר חפר לצד הוריו וחשף שלד ש-95% ממנו הושלם. שלד זה נבדק בידי חוקרים כמו ג'ון אוסטרום, אשר טען שדינוזאור הוא מאובן מעבר לאבות העופות המודרניים, בהתבסס על גופו הקל ומבנה העצמות הדומות לאלה של עופות. ככל הנראה היה זה דינוזאור מנוצה כמו קרוביו. שלד זה נחקר, וב-1997 הניחו מספר חוקרים שהוא שייך לולוצירפטור בהתבסס על המבנה שלו, אך הוא הופרד לסוג משלו בשנת 2000.

דינוזאור זה הגיע לאורך של מטר אחד בלבד ומשקל של לא יותר משני קילוגרם ובגלל גודלו הקטן סוברים שמדובר בפרט צעיר, ייתכן של סוג דרומזאור אחר - הזאורורניתולסט. גודל של פרט בוגר הגיע לאורך מטר וחצי ולמשקל 5 ק"ג, ע"פ הערכה של החוקר גרגורי ס. פאול. גודלו הקטן, המזכיר את האייל הבדיוני המפורסם "במבי", נתן לדינוזאור את שמו.

הדינוזאור היה בעל גפיים קדמיות ארוכות מאוד עם אצבעות מופנות קדימה וכן רגליים אחוריות ארוכות שעזרו לו לרוץ מהר והיה בעל מוח גדול בהרבה מהיחס לגופו, כך שהוא היה טורף חברתי פעיל.

דינוזאור זה נחשב לקרוב של דרומזאורים אחרים כמו הזאורורניתולסט והאטרוסירפטור. שלושה סוגים אלה שייכים לתת-המשפחה Saurornitholestinae.

==קישורים חיצוניים==

איור אפשרי

קטגוריה:דרומאוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי פיליפ קורי
קטגוריה:טקסונים שתוארו בידי רוברט בקר
קטגוריה:מאובני טקסונים שתוארו ב-2000
קטגוריה:טקסונים שתוארו בידי ג'ון אוסטרום
פטריופליס

פטריופליס (שם מדעי: Patriofelis; מילולית: "אב חתול") הוא סוג נכחד של יונק טורף קדום בן למשפחת האוקסינודונים, שחי במשך אמצע האאוקן של אמריקה הצפונית. המאובנים שלו התגלו בתצורות ברידג'ר בוויומינג ובשטחי המונומנט הלאומי שכבות המאובנים ג'ון דיי שבאורגון. הוא תואר לראשונה בידי החוקר ג'וזף ליידי ב-1972.

טורף זה היה קרובו של השרקסטודון וקרוב רחוק יותר להאינדון. הוא הגיע לאורך 1.2 עד 1.8 מטר ולמשקל 40 עד 90 קילוגרם, דומה בגודלו לפומה מודרנית. רגליו היו קצרות ביותר לטורף, כך שהיה אצן גרוע, אך ייתכן כי שחה במהירות בדומה ללוטרה. בדומה לסוג קרוב, האוקסיאהינה ייתכן שהיה מטפס עצים מוצלח.

לפטריופליס גולגולת קצרה וחזקה באורך 25 סנטימטרים, לסתות חזקות עם עוצמת נשיכה גבוהה. היו לו שיניים חותכות קטנות יחסית, כמה שיניים טוחנות גדולות בעוד אחרות נעדרו. הניבים הגדולים עזרו לו לנפץ עצמות בקלות. ייתכן שהיה אוכל נבלות כמו הצבועים המודרניים, מאחר שהיה איטי יחסית למרדפים (אלא אם צד ממארב).

==קישורים חיצוניים==

איור מאת [[צ'ארלס ר. נייט של פטריופליסים טורפים אליגטור.]]

קטגוריה:אוקסינודונים
קטגוריה:מגה-פאונה של הפלאוגן באמריקה הצפונית
קטגוריה:יונקים שחיו באאוקן באמריקה הצפונית
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1872
גואדלקיביר

גואדלקיביר (בספרדית: Guadalquivir) הוא נהר בספרד באזור אנדלוסיה. מקורו של הנהר בצפון הרי אנדלוסיה והוא נשפך באזור קדיס לאוקיינוס האטלנטי תוך יצירת שפך נהר ברוחב של כ-7 ק"מ. מקור השם הוא מערבית - "الوادي الكبير" - "הנחל הגדול".

המקור העיקרי של המים הם גשמים. עד לעיר סביליה הנהר מתאים להעברת ספינות. בעת העתיקה ובימי הביניים הגיעו הספינות עד לקורדובה.

באזור הנהר הייתה התיישבות עוד בתקופה עתיקה. הפיניקים הקימו מושבות לאורך הנהר: לבריחה , קרת חמן , שפלה וקרת טובה. בתקופת האימפריה הרומית, במאה ה-2 לפנה"ס הוקמה סביליה והיא התפתחה לנמל חשוב. לאחר גילוי אמריקה, נמל סביליה היה מרכז חשוב של מסחר עם העולם החדש. עם הזמן בגלל הקושי להעברת ספינות גדולות בנהר, מרכז הסחר עבר לקדיס.

נתן אלתרמן הזכיר את הנהר בשירו "דצמבר" המתאר את מזג האוויר החורפי בתל אביב: 

==קישורים חיצוניים==

* [https://web.archive.org/web/20050319232918/http://www.grid.unep.ch/product/publication/freshwater_europe/guadalquivir.php מידע על הנהר]
* 

קטגוריה:ספרד: נהרות
קטגוריה:אנדלוסיה: גאוגרפיה
הדיוויזיה ה-27 (האימפריה הגרמנית)

הדיוויזיה ה-27 (וירטמברג ה-2) (בגרמנית: 27. Division (2. Königlich Württembergische)) הייתה דיוויזיה של ממלכת וירטמברג, אשר הפכה לחלק מצבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה בשנת 1817, כדיוויזיה ה-2 של צבא ממלכת וירטמברג, אולם ב-27 ביולי 1848 היא אוחדה עם הדיוויזיה הווירטמברגית ה-1 לדיוויזיה אחת, אשר השתתפה במלחמת אוסטריה–פרוסיה ולחמה בקרב טאוברבישופסהיים. ב-11 במאי 1868 פורקה הדיוויזיה, אולם יחידותיה לחמו במלחמת צרפת–פרוסיה, והשתתפו בקרב סדאן ובמצור על פריז. ב-18 בדצמבר 1871 היא הוקמה מחדש, וב-4 במרץ 1872 היא הפכה לדיוויזיה ה-27 בצבא הקיסרות הגרמנית.

עם פרוץ מלחמת העולם הראשונה לחמה הדיוויזיה כחלק מהקורפוס ה-13 (וירטמברג) במסגרת הארמייה החמישית, והשתתפה במערכה על הגבולות בבלגיה ובצרפת, ובכלל זה בקרב הארדנים. בשנת 1916 היא לחמה בקרב ורדן ובקרב על הסום, ובשנת 1917 היא לחמה בקרב אראס. בשנת 1918 לחמה הדיוויזיה במתקפת האביב הגרמנית, ובלחימה במתקפות הנגד של בעלות-הברית, כולל מתקפת מאה הימים. לאחר המלחמה חזרה הדיוויזיה לגרמניה, וב-9 בדצמבר 1918 פורקה הדיוויזיה.

==מפקדים==
* גנרל-לוטננט פרידריך פון שטרקלוף (4 במרץ 1872–17 במאי 1876)
* גנרל-לוטננט אוטו קנאפה פון קנאפשטדט (18 במאי 1876–8 בדצמבר 1878)
* גנרל-לוטננט אלכסנדר פון סלביאטי (9 בדצמבר 1878–22 בפברואר 1881)
* גנרל-לוטננט וילהלם אדם פון אוסטן (15 במרץ 1881–15 בנובמבר 1882)
* גנרל-לוטננט הרמן פרנץ זיגמונד פון גורצקי-קורניץ (16 בנובמבר 1882–14 בנובמבר 1887)
* גנרל-לוטננט אוטו פון האלדנוונג (15 בנובמבר 1887–26 באוקטובר 1890)
* גנרל-לוטננט ברתולד ניקיש פון רוזנגק (27 באוקטובר 1890–1 באפריל 1895)
* גנרל-לוטננט וילהלם פון פפאף (2 באפריל 1895–26 בינואר 1897)
* גנרל-לוטננט וילהלם יוהאן אלפרד פון זיק (27 בינואר 1897–3 ביוני 1899)
* גנרל-לוטננט פריץ פון הילר (4 ביוני 1899–26 בינואר 1902)
* גנרל-לוטננט קרל פון שטורר (27 בינואר 1902–3 באפריל 1902)
* גנרל-לוטננט רודולף פון פרוידנברג (22 באפריל 1902–21 באפריל 1905)
* גנרל-לוטננט אלכסנדר פון לינסינגן (22 באפריל 1905–12 באוגוסט 1907)
* גנרל-לוטננט ריכרד פון בק (13 באוגוסט 1907–30 באוגוסט 1909)
* גנרל-לוטננט אברהרד פון קורובסקי (31 באוגוסט 1909–24 באפריל 1912)
* גנרל-לוטננט פרנץ פון פפיל אונד קליין-אילגוט (25 באפריל 1912–13 ביוני 1916)
* גנרל-לוטננט אוטו פון מוזר (14 ביוני 1916–11 במרץ 1917)
* גנרל-מיור היינריך פון מאור (12 במרץ 1917–9 בדצמבר 1918)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
==קישורים חיצוניים==

27
27
ארל הריסון

ארל גרנט הריסון (בשם מלא באנגלית: Earl Grant Harrison; 27 באפריל 1899 – 28 ביולי 1955) היה עורך דין אמריקאי, אקדמאי ועובד ציבור. בעקבות מלחמת העולם השנייה הסב את תשומת הלב הציבורית למצוקתם של הפליטים היהודים ניצולי השואה בדו"ח הידוע בכינויו "דו"ח הריסון", שהפיק עבור נשיא ארצות הברית, הארי טרומן.

==קורות חייו==
===שנותיו המוקדמות===
הריסון נולד בשכונת פרנקפורד בפילדלפיה, פנסילבניה, בנו של החנווני ג'וזף ליילנד הריסון (יליד אנגליה) והסקוטית-אירית אנה מקמולן (ילידת צפון אירלנד). הוא סיים את לימודיו בבית הספר התיכון פרנקפורד. בשנת 1918 שירת בחיל הרגלים בצבא ארצות הברית כקצין בדרגת סגן, במלחמת העולם הראשונה. בשנת 1920 סיים את לימודיו באוניברסיטת פנסילבניה עם תואר ראשון במשפטים בבית הספר למשפטים באוניברסיטת פנסילבניה בשנת 1920 ועם תואר שני במשפטים בשנת 1923. הוא היה עורך בעיתון המשפטי של אוניברסיטת פנסילבניה. הוא עסק בעריכת דין במשרד שאול, יואינג, רמיק וסול משנת 1923 עד 1945, והפך לשותף בשנת 1932. בשנת 1944 התמנה לדיקן בית הספר למשפטים באוניברסיטת פנסילבניה, תפקיד אותו מילא עד 1948.

===קריירה ממשלתית===
הריסון כיהן בממשלו של הנשיא פרנקלין רוזוולט, תחילה כמנהל רישום במשרד המשפטים מיולי 1940 עד ינואר 1941. הוא היה נציב ההגירה וההתאזרחות בארצות הברית משנת 1942 עד 1944. במהלך כהונתו עבר שירות ההגירה וההתאזרחות של ארצות הברית רפורמה ושינוי ארגון משמעותי לאחר העברתו ממשרד העבודה למשרד המשפטים. ב-1945 התמנה הריסון לתפקיד סגן נשיא אוניברסיטת פנסילבניה ודיקן בית הספר למשפטים.

===דו"ח הריסון===

ב-15 במרץ 1945 מינה הנשיא רוזוולט את הריסון בתור נציג ארצות הברית בוועדה הבין-ממשלתית לפליטים. ב-22 ביוני ביקש הנשיא הארי טרומן מהריסון לערוך סיור במחנות העקורים באירופה. הריסון עזב בתחילת יולי בתור ראש משלחת קטנה שהתפצלה לביקור בעשרים מחנות עקורים. ב-24 באוגוסט הפיק הריסון דו"ח על ממצאיו.

===פעילויות נוספות===
באביב 1946 העיד הריסון מטעם סטודנט שחור שנשללה קבלתו לבית הספר למשפטים באוניברסיטת טקסס, סטודנט שנאלץ ללמוד בבידוד עקב מדיניות האפליה הגזענית של בית הספר. היה זה תיק סווט נ' פיינטר , שהקדים את תיק בראון נגד מועצת החינוך.

הריסון התפטר מתפקידו כדיקן בשנת 1948, כאשר חבר הנאמנים של אוניברסיטת פנסילבניה בחר לתפקיד נשיא האוניברסיטה את הרולד סטאסן, תפקיד אותו ביקש הריסון. הריסון הצטרף למשרד עורכי הדין שנדר, הריסון, סגל ולואיס (shnader Harrison seagal & Lewis).

הריסון זכה להכרה בזכות היענותו לצורכי הקהילה ומסירותו לשירות הציבורי. בנוסף לעבודתו עבור ממשלת ארצות הברית ובנוסף לקריירה המקצועית שלו, היה הריסון פעיל בנושאי צדקה ומנהל המועצה האזורית בפילדלפיה של הוועידה הלאומית של נוצרים ויהודים, האיגוד האמריקאי לחירויות אזרחיות וה-NAACP. הוא היה נאמן קרן קרנגי לשלום בינלאומי ושל אוניברסיטת פנסילבניה. בשנת 1946 נשקלה מועמדותו לתפקיד מושל פנסילבניה.

קטגוריה:מחנות עקורים
קטגוריה:סגל אוניברסיטת פנסילבניה
קטגוריה:אמריקאים שנולדו ב-1899
קטגוריה:אמריקאים שנפטרו ב-1955
הר טוהיבאה

הר טוהיבאה (בצרפתית: Mount Tohivea) או הר טוהיאה (בצרפתית: Mount Tohiea) הוא הר הגעש הכי גבוה במרכז האי מוריאה , שבאיי החברה שבפולינזיה הצרפתית. גובהו 1,207 מטרים מעל פני הים.

ההר נמצא כ-24.2 ק"מ מפפאטה, בירת פולינזיה הצרפתית.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:פולינזיה הצרפתית: הרי געש
חתונה מלכותית

חתונה מלכותית (באנגלית: Royal Wedding) הוא סרט מוזיקלי אמריקאי משנת 1951 בבימויו של סטנלי דונן עם פרד אסטר וג'יין פאוול בתפקידים הראשיים.

בסרט משחקת גם שרה צ'רצ'יל, בתו של וינסטון צ'רצ'יל.

זה סרטו הראשון של דונן כבמאי יחידי לאחר שביים את הסרט יום בניו יורק ביחד עם ג'ין קלי.

העלילה מתרחשת בלונדון בשנת 1947 בעת חתונתם של הנסיכה אליזבת ופיליפ מאונטבאטן. אסטר ופאוול משחקים בתור אח ואחות רקדנים/זמרים שמגיעים להופעות בלונדון בתקופת החתונה המלכותית ומתאהבים שם. בחיים האמיתיים אסטר הופיע שנים רבות עם אחותו אדל.

התסריט ומילות השירים נכתבו על ידי אלן ג'יי לרנר והמוזיקה על ידי ברטון ליין . הסרט צולם בהוליווד ומשולבים בו קטעים מקוריים של החתונה המלכותית.

זכויות הסרט הפכו לרשות הציבור בשנת 1978. השיר ""Too Late Now" היה מועמד לפרס אוסקר לשיר המקורי הטוב ביותר.

בסרט משולבים שני קטעים מפורסמים של אסטר, כשהוא רוקד על התקרה וכשהוא רוקד עם מתלה כובעים.

==תקציר העלילה==
טום בוון (פרד אסטר) ואחותו אלן (ג'יין פאוול) הם צמד רקדנים/זמרים שהמופע שלהם Every Night at Seven נוחל הצלחה גדולה בברודוויי. האמרגן שלהם אירוינג קלינגר (קינן ווין) משכנע אותם לצאת לסיבוב הופעות בלונדון לרגל החתונה המלכותית שיאורגן שם על ידי אחיו התאום אדגר (קינן ווין בתפקיד כפול).

באוניה מדגימים שניהם ריקוד לעיני הנוסעים שמשתבש עקב סערה ונדנוד של האוניה מצד לצד. בנסיעה מתוודעת אלן לצעיר יפה ושרמנטי בשם לורד ג'ון ברינדייל (פיטר לופורד). הקשר ביניהם מתהדק לאחר שהיא מגיעה ללונדון.

טום פוגש בחזרות את הרקדנית אן המונד (שרה צ'רצ'יל), מתאהב בה ומצרף אותה להופעה. הוא מבקש להמשיך את היחסים אתה אבל היא אומרת לו שהיא מאורסת לאיש עסקים בשיקגו. הוא מבקש מהסוכן שלו לברר על הארוס ומסתבר שהוא נשוי. אן מוכנה כעת למסד את הקשר עם טום אבל הוא מקבל לפתע "רגליים קרות" כי הנישואין יפגעו בקריירה שלו.

גם אלן מסרבת להפצרותיו של ג'ון ורוצה להמשיך את חייה המקצועיים עם אחיה.

טום ואלן נוכחים במצעד החתונה המלכותית ולפתע הם מבינים שגם הם רוצים להתחתן. טום מוצא בקהל את אן ואלן את ג'ון. הם ממהרים לבית העירייה שם מסדר להם אמרגנם אדגר קלינגר, רישום נישואין מהיר וכולם יוצאים נשואים באושר ומצטרפים לקהל החוגגים.

==קישורים חיצוניים==

* [https://www.youtube.com/watch?v=Fk3B0EIavZ8 קדימון לחתונה המלכותית], באתר יוטיוב
* [http://www.tcm.turner.com/tcmdb/title/2942/Royal-Wedding חתונה מלכותית], באתר TCM
* [https://www.youtube.com/watch?v=GjW_pGsrHiI פרד אסטר רוקד על התקרה], באתר יוטיוב
* [https://www.youtube.com/watch?v=faN0kPOQykM פרד אסטר רוקד עם מתלה כובעים], באתר יוטיוב
* [https://www.youtube.com/watch?v=GX1c8ddVVX8 ג'יין פאוול too late now], באתר יוטיוב
* [https://www.youtube.com/watch?v=8GbXh8z7oFU&list=TLPQMDgwMTIwMjBhCvunqhhJcw&index=5 שכחתי את כובעי בהאיטי, פרד אסטיר וג'יין פאוול], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1951
קטגוריה:סרטי מטרו גולדווין מאייר
קטגוריה:סרטי קומדיה רומנטית
קטגוריה:סרטים אמריקאיים
קטגוריה:סרטים באנגלית
קטגוריה:סרטים מוזיקליים
קטגוריה:סרטים רומנטיים
קטגוריה:סרטי סטנלי דונן
שגרירות ארצות הברית לכס הקדוש

שגרירות ארצות הברית של אמריקה לכס הקדוש (באנגלית: Embassy of the United States to the Holy See) (או שגרירות הוותיקן) היא הנציגות הדיפלומטית של ארצות הברית של אמריקה ל, מונח המתייחס לממשל המרכזי האוניברסלי של הכנסייה הרומית הקתולית.

השגרירות הנוכחית עברה לבניין חדש בספטמבר 2015, בבניין נפרד באותו מתחם בו ממוקמת שגרירות ארצות הברית רומא.

השגרירות שכנה בעבר בגבעת אוונטינו שבווילה דומיזיאנה (Villa Domiziana) ברומא, איטליה, שנבנתה כמגורים פרטיים בשנת 1953.

בשנת 1994 רכשה ממשלת ארצות הברית את הנכס החדש עבור מבנה השגרירות לכס הקדוש.

ב־16 באוקטובר 2017 אושר מינוייה של קליסטה ל. גינגריץ "Callista Gingrich" על ידי הסנאט האמריקני כשגרירה הבאה לכס הקדוש.

==היסטוריה==
היחסים הדיפלומטיים הרשמיים עם הכס הקדוש הוקמו בשנת 1984 על ידי הנשיא רונלד רייגן והאפיפיור יוחנן פאולוס השני. לארצות הברית לא היו יחסים דיפלומטיים עם הוותיקן מאז 1867.

הנציגות ברומא הפכה ל-"שגרירות ארצות הברית לכס הקדוש" (בראשותו של ויליאם וילסון) והשליח האפוסטולי בארצות הברית קיבל מעמד מלא ורשמי של נונציו, למעט הגדרתו כבכיר חברי הסגל הדיפלומטי ("ראש הסגל הדיפלומטי"), מנהג מקובל במרבית ארצות העולם.

השגרירות פועלת בשיתוף עם הכס הקדוש בנושאים גלובליים הכוללים: דמוקרטיה, שלום וביטחון, סחר בבני אדם, דיאלוג בין דתי, פיתוח וסיוע חוץ, וזכויות אדם

מתחם השגרירות הפך למוקד מחלוקת בלתי צפויה כאשר דווח בשגגה ב־27 בנובמבר 2013 כי השגרירות תיסגר.

השגרירות הייתה אמורה להיות מועברת בינואר 2015 לבניין גדול יותר הסמוך לשגרירות ארצות הברית באיטליה מסיבות של עלות, ביטחון וקרבה לוותיקן. עם זאת, כחלק מדחיפה רחבה יותר לקיצוץ האבטחה בשגרירויות ארצות הברית, הקונגרס האמריקאי חסם את המהלך בשנת 2014.

שגרירות ארצות הברית לכס הקדוש, ששכנה בעבר בגבעת אוונטינו, עברה בספטמבר 2015 למבנה נפרד באותו מתחם של שגרירות ארצות הברית ברומא בכתובת: Via Sallustiana, 49
Rome.

==ראו גם==
* הכס הקדוש
* קריית הוותיקן

==קישורים חיצוניים==
* 
* 
* 

== הערות שוליים ==

הכס הקדוש
קטגוריה:הוותיקן: יחסי חוץ
טסאגן

טסאגן (שם מדעי: Tsaagan) הוא סוג של דינוזאור בן משפחת הדרומאוזאוריים, הקרוב לוולוצירפטור, אשר חי במהלך הקרטיקון העליון שלפני 75 מיליון שנה. המאובנים שלו התגלו בידי משלחת למונגוליה בתצורת דג'דוכטה ב-1996 ותוארו ב-2006 בידי החוקר מארק נורל. משמעות שמו הוא: לבן, כשכנראה מדובר בשיבוש ממונגולית של המילה "Tsagaan" שפירושה "מפלצת לבנה" (цагаан мангас). סוג זה כולל מין אחד - Tsaagan mangas, שבעבר נחשב למין של ולוצירפטור.

הטסאגן היה דינוזאור קטן יחסית, באורך משוער של 2 מטרים ומשקל של 15 קילוגרם. הממצאים ידועים מפרט אחד, והם כללו רק עצמות גולגולת שבורות, כמה חוליות צוואר וחלק משכם הכתף השמאלית. הממצאים השתייכו כנראה לפרט בוגר. הגולגולת הייתה מוארכת והלסתות הדקות נטו מעט מעלה, בייחוד בקצוות. דבר זה השווה להם מעט מראה של לסת ספינוזאור.

מבנה גופו של הדינוזאור היה קל וזריז, מה שעזר לו לנוע במהירות אחרי טרף. הוא היה קרובם של האדזאורוס, הטיאניורפטור ושל הבמבירפטור, ובמידה רחוקה יותר לוולוצירפטור ולזאורורניתולסט. בדומה למרבית הדרומזאורים הוא עטה נוצות על גופו.

הטסאגן חי לצד פאונה נכחדת של מדבר גובי שכללה את הוולוצירפטור, השובוויה, מספר טרודוניים, הפרוטוצרטופס והאובירפטור ולצד יונקים מוקדמים כמו הזלמבדלסטס ומינים מהסדרה מולטיטוברקולטה.

==קישורים חיצוניים==

קטגוריה:דרומאוזאוריים
קטגוריה:דינוזאורים שחיו בקרטיקון עליון באסיה
קטגוריה:טקסונים שתוארו בידי שו שינג
אדזאורוס

אדזאורוס (שם מדעי: Adasaurus; מילולית: "הלטאה של אדה - מין של שד מהמיתולוגיה המונגולית") הוא סוג של דינוזאור ממשפחת הדרומאוזאוריים, שחי באסיה במהלך סוף הקרטיקון לפני 68–70 מיליון שנה מהיום. הממצאים שלו כללו את מרבית השלד לרבות רוב הגולגולת, החוליות, עמוד השדרה והאגן, וחסרו רק חלקים מהגפיים והזנב. הם התגלו בתצורת נמגט שבמדבר גובי במונגוליה והוגדרו לראשונה ב-1983 בידי החוקר רינצ'ן ברסבולד. הסוג כלל מין אחד - Adasaurus mongoliensis, אשר נקרא על הימצאו במונגוליה.

== מאפיינים ==
האדזאורוס היה תרופוד קל רגליים באורך 1.9 מטר ומשקל של 9 עד 22.9 קילוגרם, דומה בגודלו לבונה. דינוזאור זה היה צייד זריז בעל גפיים ארוכות, ראש קטן, אך מוארך ולסתות בולטות שדמו מעט ללסתות ספינוזאורים בבליטתם היחסית. הוא דמה לטסאגן ולולוצירפטור במראה וכן לדיינוניכוס הגדול יותר. בדומה לקרוביו הוא עטה נוצות על חלקי גופו. הגפיים האחוריות הסתיימו בטפרים קטלניים, אך היו קטנים ביחס לקרוביו.

הוא התקיים סביב פאונה נכחדת ממדבר גובי שכללה את הזאורולופוס, הוולוצירפטור, מיני טרודוניים, האנסרימימוס ואת הטרבוזאורוס הטורף. כנראה שהוא צד בחבורות וניזון מטרף של זוחלים או של יונקים קטנים.

==קישורים חיצוניים==

קטגוריה:בעלי חיים שתוארו ב-1977
קטגוריה:טקסונים שתוארו בידי רינחן ברסבולד
קטגוריה:דרומאוזאוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1983
לורם איפסום (ספר)

לורם איפסום הוא מקבץ מקטעי טקסט (הקרוי מאשאפ) של היוצר הישראלי תומר ליכטש, יליד 1978. הספר ראה אור בהוצאה עצמית בתל אביב בשנת 2007. נוסף על גרסתו המודפסת, לספר יש גרסה וירטואלית בקובץ PDF שניתן להוריד באופן חינמי דרך האינטרנט.

בשנת 2019 היוצר תומר ליכטש הוציא ספר נוסף בשם "שירים טיפוסיים" בהוצאת מקום לשירה.

== שם הספר וצורתו ==
המושג "לורם איפסום" הוא ביטוי מוכר למלל אוטומטי המכיל אותיות ורווחים בדמות מילים חסרות כל משמעות. השימוש בלורם איפסום נעשה כדי למלא שטחי תוכן, לרוב לצורכי גרפיקה, עיצוב ודפוס. השימוש המעניין של תומר ליכטש במושג זה כשם הספר יכול להעיד על מידת הרצינות שבה הוא מעוניין שהקוראים יתייחסו ליצירתו.

קטעים המופיעים במקבץ, 507 במספר, מורכבים כולם משלוש שורות קצרות, לעיתים בנות לא יותר משלוש או ארבע מילים. המקטעים ממוספרים אך לא מסודרים באופן כרונולוגי או לפי נושאים, אף על פי שלעיתים קיימים קישורים בין מקטע אחד למשנהו, למשל מקטע שממשיך רעיונית את המקטעים שהופיעו לפניו. אחדים מהמקטעים אינם אלא חזרה על אותה שורה, או אזכור של מילים עם הברות דומות או של חרוזים, כמו כן, גם המילה הגסה לא נעדרת מהם.

ייחודיות היצירה היא בהנגשת עולם המושגים הווירטואלי בתצורה פואטית של שירה לכאורה. אחדים מהמקטעים מנוסחים בצורת תהייה כללית, ובאחרים ניתן למצוא הדי ביקורת. ישנם מקטעים המתארים סיטואציות שונות מעולם האינטרנט, כדוגמת שיח בין טוקבקיסטים.

== ביקורות שנכתבו על הספר ==

== קישורים חיצוניים ==
*[https://tomerlichtash.com/loremipsum/ קישור לקריאת הספר (מהדורה דיגיטלית)], באתר היוצר תומר ליכטש
* ביקורת של איתמר שאלתיאל, [http://www.hahem.co.il/trueandshocking/?p=639 זו לא שירה, זה אינטרנט], 22 בדצמבר 2017
* אלי הירש קורא שירה, ביקורת על: [http://www.elihirsh.com/?p=521 תומר ליכטש, לורם איפסום], 4 בינואר 2008, מדור הספרות של ידיעות אחרונות, מוסף 7 לילות
* ראיון של מאיה פלדמן עם היוצר תומר ליכטש, [https://www.ynet.co.il/Ext/Comp/ArticleLayout/CdaArticlePrintPreview/1,2506,L-3465406,00.html מתקדם בשלשות], מדור תרבות באתר ynet ידיעות אחרונות
*ביקורת על הספר מאת דרור בורשטיין, [https://www.haaretz.co.il/captain/net/1.1464245 יצירת השירה בעידן השעתוק הדיגיטלי], 10 בדצמבר 2007, אתר "הארץ"

קטגוריה:ספרי שירה בעברית
קטגוריה:ספרי 2007
המכללה למקרא

המכללה למקרא היא מוסד לימודי יהודי משיחי בנתניה. המכללה, בעלת תאולוגיה בפטיסטית-קלוויניסטית, נוסדה בירושלים בשנת 1990, ובשנת 2010 הועברה למיקומה הנוכחי. המוסד הוקם על ידי חברי קהילת היהודים משיחיים ובתמיכת התנועה האוונגליסטית-פנטקוסטלית בישראל. נשיא המכללה הוא ד"ר ארז צורף, יהודי משיחי בעל הכשרה מ, ארצות הברית.

מטרתה המוצהרת של המכללה היא "להכשיר מנהיגים בשירות האל, ולהעניק הבנה ייחודית של השורשים היהודיים של האמונה בישוע".

המכללה איננה מוכרת כמוסד להשכלה גבוהה על ידי המועצה להשכלה גבוהה בישראל, אך כן מוכרת על ידי מספר גורמים נוצרים-אוונגליסטיים בעולם, כגון "המועצה האירופית לחינוך תאולוגי" ו"האגודה התאולוגית האסייתית" .

== מסלולי המכללה ==
המכללה מציעה מסלולי לימודים לתואר ראשון ולתואר שני, אם כי המועצה להשכלה גבוהה אינה מכירה בה כמוסד אקדמי. המכללה עוסקת בלימוד תאולוגיה ולימודי התנ"ך והברית החדשה ברוח היהדות המשיחית, כולל לדוגמה דיון על עדויות מהמקרא המעידות על היות ישו המשיח המנובא על ידי נביאי ישראל. כל המרצים והסטודנטים במכללה משתייכים לזרם היהדות המשיחית ומאמינים בעקרונותיו. המכללה גם משמשת להכשרת מנהיגי קהילות, אותם היא מכנה "רועים רוחניים".

המכללה פתחה אפיק מיוחד בשם "צופן", המיועד לחיילים וחיילות בצה"ל המשתייכים לקהילה המשיחית. מטרתו של אפיק זה לתת מענה למועמדים לשירות צבאי ולחיילים בסדיר מבחינת ליווי אישי, דתי וחברתי.

== היסטוריה ==
ב-2012 חוותה המכללה קושי לרכוש את שתי הקומות העליונות של המבנה בו היא ממוקמת, בעל המקום דרש 1.3 מיליון שקלים, בעוד שלמכללה היה כרבע מהסכום בלבד. בעזרת גיוס מהציבור, בין היתר עם סרטון יוטיוב, גייסו את יתרת הסכום.

ביוני 2023 פרצה שריפה בבניין המכללה, ימים ספורים לאחר שקונצרט מטעם הקהילה שהיה אמור להתקיים בירושלים בוטל בגלל התפרצות אלימה של אנשי ארגון להב"ה וחרדים קיצוניים לאולם.

== ביקורת מצד גורמים אנטי-מיסיונריים ==
לטענת ארגון "יד לאחים" וחסידות חב"ד המכללה משמשת כ"כר פורה" להפצת הדת הנוצרית בקרב יהודים וניסיון להמירם לדת זו במטרה לעשות את מה שחלק מהנוצרים (בעיקר האוונגליזם) מאמינים שיחיש את שיבת ישו ויום הדין, בו יעלו הנוצרים השמימה להיגאל והיהודים שלא יתנצרו יושמדו בגוג ומגוג. המכללה טענה כי אנשי "יד לאחים" מגיעים תכופות לכנסיהם ומשבשים אותם.

== ראו גם ==
* המכללה האוונגליסטית בנצרת

== קישורים חיצוניים ==
* 

* "[http://www.xmessianic.co.il/?CategoryID=175&ArticleID=385 ישו למתקדמים]", מאתר Xmessianic. פורסם במקור במגזין "זמן נתניה - מעריב"

== הערות שוליים ==

קטגוריה:יהדות משיחית
קטגוריה:אוונגליזם בישראל
קטגוריה:נתניה: חינוך
קטגוריה:אוניברסיטאות ומכללות נוצריות
יושי (סוג)

יושי (שם מדעי: Yoshi) הוא סוג של חתול נכחד מתת-משפחת השנחרבים, בעלי הניבים החדות. היושי התגלה בחצי האי הבלקני, כשממצאים שלו מסין נחשבים כיום ללא ברורים, ותואר לראשונה ב-2014, לאחר שהופרד מסוג דומה - המטאילורוס (Metailurus). שמו ניתן על שם חתול הבית של החוקר שגילה אותו. סוג זה כלל שני מינים.

היושי היה קטן בהרבה ממרבית החתולים ששויכו לשנחרבים והגיע לאורך 70 סנטימטרים, לרבות הזנב ולמשקל מרבי של 35 קילוגרם. הוא היה בעל גולגולת דומה לזו של ברדלס מודרני ונראה שחי באורח דומה. מבנה גופו היה דומה לכלאיים בין פומה לשונר, והיה מותאם לריצה מהירה בערבות וסוואנות, זאת לעומת מבנה גופם של שנחרבים ידועים כמו הסמילודון והמגנתריאון שהותאמו למארבים לטרף כבד כמו פרים, קרנפיים או אף ממותות ושאר פילאים. הוא גם היה בעל מבנה ניבים קצר מאוד, אך בעל רגליים ארוכות יחסית ועדיין היו קצרות יחסית לעומת רגלי הברדלס.

ככל הנראה היושי וקרוביו התפתחו עם סוף המיוקן למינים כבדים בעלי ניבים ארוכות, אך איבדו את המהירות בדרך זו.

==קישורים חיצוניים==

* [https://chasingsabretooths.wordpress.com/2014/06/04/metailurus-or-yoshi-meet-the-real-cats-behind-the-names/ Metailurus or Yoshi? Meet the real cats behind the names] 
==הערות שוליים==

קטגוריה:שנחרבים
קטגוריה:יונקים שחיו במיוקן באירופה
קטגוריה:טורפים שחיו במיוקן
קטגוריה:מאובני טקסונים שתוארו ב-2014
יבנית

יבנית היא חורבה בגליל העליון בסביבות צפת, כ-3 ק"מ מצפון מזרח לה, בקרבת מצודת ביריה.

נמצאת 897 מ' מעל פני הים במרומי הר הנועזים.<ref></ref>

== היסטוריה ==

חוקרי העבר מזהים את המקום עם היישוב היהודי ימניה (או ימנית), שהתקיים כאן בימי הבית השני. יוסף בן מתתיהו, מפקד המרד הראשון בגליל, ביצר את היישוב כהכנה למרד. בשל גובהו ומיקומו הגאוגרפי, היה יבנית אחד מן המקומות שבהם השיאו משואות כדי להודיע על ראשי החודשים והמועדים.

במקום התקיים יישוב יהודי גם בתקופת המשנה והתלמוד (התקופה הרומית ביזנטית), אם כי יישוב בשם זה אינו נזכר בצורה מפורשת בתלמוד. לעומת זאת, בפיוטים מתקופת הגאונים (מאות 7–11 לספירה) נזכר היישוב יבנית כמקום אחת ממשמרות הכהונה שגלו לגליל, משמרת אִמֵּר. הפייטן אלעזר הקליר, שחי במאה ה-7 לספירה, מזכיר את שם היישוב יוונית (יבנית) בפיוטו "איכה ישבה חבצלת השרון", שבו הוא מקונן על אובדן 24 משמרות הכהונה: "והריקו עלי חרב וחנית. והרביתי צומות ותענית. ומצורת תוכנית יצאה יוונית (אבנית)". במקורות יהודיים מימי הביניים נזכרים קברי צדיקים ביבנית, אך מבלי לציין יהודים שישבו דרך קבע במקום.

== קברי חכמים ==
בסמוך למקום נמצאים קברי חכמים: במתחם רחבת התצפית, מצויה מערת קבורה עתיקה המיוחסת לצמד האמוראים אביי ורבא, מחכמי התלמוד הבבלי. מעל למערה בולט מבנה האבן הגדול ובו קברו של רבי יהודה נשיאה שהיה נכדו של רבי יהודה הנשיא, גדול התנאים שחתם את המשנה בציפורי. כמה מטרים דרומה מצויה מערה קטנה נוספת, קברו של רב פפא, תלמידם של אביי ורבא, וקברו של רב דימי מנהרדעא.
<gallery widths="150px" heights="150px" perrow="2">
קובץ:Tomb of Tannaim Abaye and Rava ap 002.jpg|ממוזער|מערת קבורה של אביי ורבא ביבנית
קובץ:Tomb of Judah II and his Beth Din ap 001.jpg|ממוזער|המבנה על קברו של רבי יהודה נשיאה ביבנית

</gallery>

== מצפור הר יבנית ==
נקודת תצפית מרהיבה, לא הרחק ממצודת ביריה, משקיפה על בקעת החולה, הגולן, הרי נפתלי והחרמון.

סמוך לרחבת התצפית, מאחורי מבואה מקורה הנישאת על ארבעה עמודים, נמצא פתח הכניסה למערה ארוכה. המערה חצובה בסלע קירטון, אורכה כ-30 מטר ובה קבורים האמוראים אביי ורבא, ורב דימי מנהרדעא, יש האומרים כי שימשה בתקופה הביזנטית כמאגר מים תת-קרקעי.

== קישורים חיצוניים ==

* [https://www.eyarok.org.il/trip.aspx?id=2051 התוכן בקישור], באתר אי ירוק

== הערות שוליים ==

קטגוריה:קברי צדיקים בגליל
קטגוריה:ארץ ישראל: מערות קבורה
קטגוריה:הגליל העליון
2020 01
בילי אוונס

בילי יוג'ין אוונס (באנגלית: Billy Eugene Owens; נולד ב-1 במאי 1969) הוא כדורסלן עבר אמריקאי, אשר שיחק בליגת ה-NBA בין השנים 1991–2001. לאורך 10 עונותיו ב-NBA שיחק עבור 6 קבוצות שונות, והעמיד ממוצעים כוללים של 11.7 נקודות, 6.7 ריבאונדים ו-2.8 אסיסטים למשחק.

==קריירת תיכונים ומכללות==
אוונס נולד בעיר קרלייל שבפנסילבניה, ולמד ב"תיכון קרלייל" המקומי. בכל 4 עונותיו בקבוצת הכדורסל של התיכון הוביל אותה לזכייה באליפות תיכונים של פנסילבניה, עם ממוצע של 25.5 נקודות בממוצע למשחק. בשנת 1988 השתתף במשחק מקדונלד'ס אול-אמריקן, ואף נבחר ל-MVP של המשחק יחד עם אלונזו מורנינג.

בין השנים 1988–1991 למד אוונס באוניברסיטת סירקיוז, ושיחק בקבוצת הכדורסל שלה תחת המאמן ג'ים בייהיים. בעונתו הראשונה בסירקיוז קלע 13.0 נקודות בממוצע למשחק, והוביל את קבוצתו לצד דריק קולמן ושרמן דאגלס לשלב רבע גמר טורניר אליפות המכללות (NCAA Elite Eight). במשחק רבע הגמר הצטיין אוונס עם 22 נקודות, אך סירקיוז הפסידה מול אוניברסיטת אילינוי, בה שיחקו ניק אנדרסון וקנדל גיל. בעונתו השלישית והאחרונה רשם ממוצעים של 23.3 נקודות, 11.6 ריבאונדים ו-3.5 אסיסטים למשחק, זכה בתואר שחקן העונה של מחוז "Big East" ונבחר לחמישיית העונה של ליגת המכללות, לצד שאקיל אוניל, לארי ג'ונסון, ג'ים ג'קסון וקני אנדרסון.

==נבחרת ארצות הברית==
בקיץ 1990 השתתף אוונס בטורניר אליפות העולם בכדורסל כשחקן נבחרת ארצות הברית, וזכה עמה במדליית הארד. לאורך הטורניר היה הקלעי השלישי של נבחרתו, אחרי קני אנדרסון ואלונזו מורנינג, עם ממוצע של 14.0 נקודות למשחק.

==קריירה מקצועית==
בדראפט ה-NBA{{כ}} 1991 נלקח אוונס על ידי סקרמנטו קינגס בבחירה השלישית, אחרי לארי ג'ונסון וקני אנדרסון. בטרם שיחק עבור הקינגס נשלח אוונס בטרייד לגולדן סטייט ווריורס, בתמורה למיץ' ריצ'מונד; בכך פירקה גולדן סטייט את שלישיית הכוכבים הצעירה "Run TMC", בה נכללו ריצ'מונד, כריס מאלין וטים הארדוויי. בעונת הרוקי שלו העמיד ממוצעים של 14.8 נקודות ו-8.0 ריבאונדים למשחק, ובסיומה נבחר לחמישיית הרוקיז של העונה. בשתי העונות הבאות המשיך להציג יכולת טובה עבור הווריורס עם ממוצעים של 15.5 נקודות, 7.8 ריבאונדים ו-4.1 אסיסטים למשחק, אך בהשוואה לריצ'מונד אשר הפך לשחקן אולסטאר קבוע, תרומתו של אוונס הייתה מאכזבת.

לקראת עונת הועבר יחד עם סשה דנילוביץ' בטרייד למיאמי היט, בתמורה לרוני סייקלי. לאחר כעונה וחצי במיאמי, בהן קלע 14.5 נקודות למשחק, נשלח בטרייד נוסף, לצד קווין גאמבל, לסקרמנטו קינגס בתמורה לוולט ויליאמס וטיירון קורבין. עד לסיום עונת הציג יכולת סולידית עם הקינגס, כשקלע 10.6 נקודות בממוצע למשחק.

בשנים 1998–2001 שיחק עבור סיאטל סופרסוניקס, פילדלפיה 76' ודטרויט פיסטונס, ולאורך התקופה קלע 5.7 נקודות בממוצע למשחק בלבד, בעיקר כשחקן ספסל.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת סירקיוז
קטגוריה:בחירות דראפט של סקרמנטו קינגס
קטגוריה:כדורסלני גולדן סטייט ווריורס
קטגוריה:כדורסלני מיאמי היט
קטגוריה:כדורסלני סקרמנטו קינגס
קטגוריה:כדורסלני סיאטל סופרסוניקס
קטגוריה:כדורסלני פילדלפיה 76'
קטגוריה:כדורסלני דטרויט פיסטונס
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:אמריקאים שנולדו ב-1969
דומינגוס דה גייה

דומינגוס דה גייה (בפורטוגזית: Domingos Antonio da Guia; 19 בנובמבר 1912 – 18 במאי 2000) היה כדורגלן ברזילאי, ששיחק בעמדת המגן ימני. נחשב לאחד משחקני ההגנה הברזילאים הגדולים בכל הזמנים.

==ביוגרפיה==

דומינגוס נולד בשנת 1912 למשפחה מאוד צנועה בשכונת באנגו. הוא עבד כמה שנים במפעל טקסטיל לפני שהחל לשחק כדורגל בקבוצה באנגו בטורניר ריו דה ז'ניירו. דומינגוס זכה להיות אחד שחקני ההגנה הראשיים שלה בין השנים 1929–1932. אף על פי שלבאנגו הייתה היסטוריה של שחקנים כהי עור (הראשון מביניהם היה פרנסיסקו קרגל ב-1905) הוא היה עד שם לגזענות. כשרואים את היחס האכזרי שחוו האנשים כהי העור דומינגוס האמין שהיווה השראה ביכולתו היוצאת דופן לכדרר את הכדור ולהתחמק מן המגנים, תכונה שלגביה הברזילאים יתפרסמו ברחבי העולם. אחרי באנגו עבר בקבוצות הדרום אמריקניות ואסקו דה גאמה, נסיונל, בוקה ג'וניורס ופלמנגו. דומינגוס שהה זמן קצר בקורינתיאנס לפני שחזר לאהובתו באנגו עד לפרישתו ב-1948.

במדי נבחרת ברזיל ערך 30 הופעות. הוא היה שותף להגעתה עד למקום השלישי במונדיאל 1938 ובמהלכו גרם לשלושה פנדלים. אחד מהם היה בהפסד 2–1 לאיטליה בחצי הגמר כשהכשיל ברשלנות את סילביו פיולה. עם זאת, דומינגוס התלונן בצדק על כך שנחשף לפרובוקציות אלימות מצד פיולה כבר מההתחלה. הוא נבחר להיות בנבחרת המצטיינת של הטורניר. בקופה אמריקה 1945 סיים במקום השני עם ברזיל ונבחר לשחקן המצטיין.

דומינגוס נפטר ב-18 במאי 2000 בריו דה ז'ניירו שבברזיל בגיל 87. בנו, אדמיר דה גייה, שיחק גם הוא בבאנגו בין השנים 1959–1961 לפני שהפך לאליל בפלמיירס. גם אחיו, לאדיסלאו דה גייה, היה כדורגלן והחלוץ הגדול ביותר בתולדות באנגו עם 215 שערים.

==תארים==
;באנגו
*גביע ריו בראנקו (2): 1931, 1932
;נסיונל
*אליפות אורוגוואי: 1933
;ואסקו דה גאמה
*אליפות ריו דה ז'ניירו: 1934
;בוקה ג'וניורס
*אליפות ארגנטינה: 1935
*גביע רוקה: 1945
;פלמנגו
*אליפות ריו דה ז'ניירו (3): 1939, 1942, 1943
;נבחרת ברזיל
*מקום שלישי בגביע העולם: 1938
*סגנית קופה אמריקה: 1945
;אישיים
*הנבחרת המצטיינת בגביע העולם: 1938
*השחקן המצטיין בקופה אמריקה: 1945

==קישורים חיצוניים==

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:ריו דה ז'ניירו: כדורגלנים
קטגוריה:כדורגלני ואסקו דה גאמה
קטגוריה:כדורגלני קורינתיאנס
קטגוריה:כדורגלני בוקה ג'וניורס
קטגוריה:כדורגלני נסיונל
קטגוריה:כדורגלני פלמנגו
קטגוריה:כדורגלני נבחרת ברזיל
קטגוריה:כדורגלני מונדיאל 1938
קטגוריה:ברזילאים שנולדו ב-1912
קטגוריה:ברזילאים שנפטרו ב-2000
אנליזת ריצוף - Bowtie

Bowtie היא חבילת תוכנה נפוצה עבור עימוד רצפים ואנליזת ריצוף בביולוגיה חישובית.

קוד המקור של החבילה זמין ללא עלות וקבצים בינאריים מהודרים זמינים עבור פלטפורמת המחשוב: Linux, macOS ו- Windows. החל מ-2017, הכתב העת המדעי Genome Biology המתאר את השיטה המקורית של Bowtie צוטט מעל 11,000 פעמים.

Bowtie היא תוכנת קוד פתוח וכרגע מתוחזקת על ידי אוניברסיטת ג'ונס הופקינס בבולטימור ארצות הברית.

== היסטוריה ==
תוכנת עימוד הרצפים פותחה לראשונה על ידי בן לנגמיד ושותפיו (Ben Langmead et al). באוניברסיטת מרילנד בשנת 2009. תפעול התוכנה לרוב מתבצע עם אורכי קריאה קצרים ורצף ייחוס ארוך, או עבור אנליזת גנום שלם (whole genome analysis). התוכנה משווקת כ "תוכנת עימוד לרצפי DNA קצרים אולטרה-מהירה ויעילה בזיכרון". השיפור במהירות התוכנה נובע בחלקו מיישום שיטת התמרת בורווס-וילר עבור עימוד, אשר מפחיתה את טביעת הרגל של הזיכרון- שימוש בזיכרון הגישה אקראית (בדרך כלל ישנו צורך ב-2.2 ג'יגה-בייט עבור הגנום האנושי). שיטה דומה משמשת תוכנות העימוד BWA ו-SOAP2.

התכנה מבצעת אלגוריתם חיפוש לעומק בצורה איכותית, חמדנית ורנדומית דרך העימודים האפשריים. מפני שהחיפוש הוא חמדני, העימוד המתאים הראשון הנבחר על ידי Bowtie לאו דווקא יהיה ה'טוב ביותר' מבחינת מספר החוסר התאמות או במדדי איכות.

בנוסף, משתמשים ב-Bowtie לצורך עימוד רצפים במספר אלגוריתמים נוספים הקשורים לביולוגיה חישובית כגון TopHatCufflinks וחבילת CummeRbund Bioconductor.

== חבילת Bowtie 2 ==
ב-16 באוקטובר 2011, מפתחי Bowtie הוציאו לאור גרסת בטא של פיצול הנקראת<ref></ref>Bowtie 2.

בנוסף לשיטת התמרת בורווס-וילר, Bowtie 2 משתמשת גם בFM-index (בדומה למערך סיפות) על מנת לשמור על טביעת הרגל של הזיכרון נמוכה. Bowtie 2 מתאימה יותר למציאת רצפים ארוכים יותר ובעלי רווחים לעומת הגרסה המקורית של Bowtie. אין חסם עליון לאורכי הרצפים ב־2 Bowtie והיא מאפשרת בעימוד הרצפים מצבים שבהם החפיפה היא דו משמעית ברצף הייחוס.

== קישורים חיצוניים ==
* 
* [http://bowtie-bio.sourceforge.net/bowtie2/index.shtml תוכנת Bowtie2]

== הערות שוליים ==

קטגוריה:ביואינפורמטיקה
ג'ורג'ה ברונזיני

ג'ורג'ה ברונזיני (באיטלקית: Giorgia Bronzini; נולדה ב-3 באוגוסט 1986) היא רוכבת אופני כביש ואופני מסלול איטלקית לשעבר. היא אלופת העולם באופני כביש (מלבורן 2010 וקופנהגן 2011) ואלופת העולם במרוץ הנקודות באופני מסלול (פרושקוב 2009).

== חיים אישיים ==
ברונזיני נולדה וגדלה בפיאצ'נצה שבאיטליה.

ברונזיני היא לסבית מוצהרת. בת זוגה הנוכחית היא אמיליה פאלין, רוכבת אופני כביש שוודית.

== קריירה ==
===כביש===
ברונזיני סיימה חמישית באליפות העולם עד גיל 19 באופני כביש ב-2001, ב-2005 סיימה במקום השישי במקצה העלית.

ההצלחה הראשונה שלה באליפות העולם הגיעה ב-2007, כשזכתה במדליית ארד במקצה העלית באליפות שהתקיימה בשטוטגרט.

ב-2010 זכתה במדליית זהב באליפות העולם במלבורן, כשגברה על מריאנה ווס, על אמה יוהנסון ועל ניקול קוק במאוץ סיום. ברונזיני שחזרה את ההישג ב-2011, כששוב ניצחה במאוץ רב משתתפות.

ברונזיני נבחרה לסגל איטליה לאולימפיאדת לונדון (2012), וסיימה חמישית במרוץ הכביש. ב-2014 סיימה רביעית באליפות העולם. ב-2016, ברונזיני סיימה שישית באליפות אירופה.

=== מסלול ===
ברונזיני זכתה במדליית כסף באליפות אירופה ב-2002 במקצה הנקודות, עד גיל 23. היא זכתה בשתי מדליות, זהב (נקודות, עד גיל 23) וארד (סקרץ', עד גיל 23) באליפות אירופה 2003. ברונזיני זכתה במדליית כסף ב-2005 עד גיל 23 במקצה הנקודות.

ב-2009 ברונזיני רשמה את ההישג הבולט שלה בתחום, כשזכתה במדליית זהב באליפות העולם במקצה החזק שלה, מרוץ הנקודות. באותו מקצה היא זכתה במדליית ארד ב-2011 וב-2013.

== קישורים חיצוניים ==

קטגוריה:רוכבות אופניים איטלקיות
קטגוריה:ספורטאים להט"בים איטלקים
קטגוריה:רוכבות אופניים באולימפיאדת אתונה (2004)
קטגוריה:רוכבות אופניים באולימפיאדת לונדון (2012)
קטגוריה:ילידות 1986
קטגוריה:איטלקים שנולדו ב-1986
קטגוריה:ספורטאיות לסביות
קטגוריה:רוכבות אופניים באולימפיאדת ריו דה ז'ניירו (2016)